ভামা

রেখিতা আর. কুরুপ (তাঁর মঞ্চের নাম ভামা দ্বারা সুপরিচিত) হলেন একজন ভারতীয় চলচ্চিত্র অভিনেত্রী, যিনি মূলত মালয়ালম এবং কন্নড় ভাষার চলচ্চিত্রে অভিনয় করে থাকেন। ২০০৭ সালে এ কে লোহিতাদাস পরিচালিত নিবেদ্যম নামক চলচ্চিত্রে অভিনয়ের মধ্যে দিয়ে তিনি চলচ্চিত্র জগতে প্রবেশ করেন। এক দশকেরও বেশি সময় ধরে চলমান তাঁর কর্মজীবনে তিনি ৪০টিরও বেশি চলচ্চিত্রে অভিনয় করেছেন। ভামা রাজেন্দ্রন কুরুপ ও শৈলজার কনিষ্ঠ কন্যা। তাঁর দুই বড় বোন রয়েছে: রেশ্মিতা আর. কুরুপ এবং রেঞ্জিতা আর. কুরুপ। তিনি সেন্ট মেরি উচ্চ মাধ্যমিক বিদ্যালয় এবং মানারকাডের ইনফ্যান্ট জেসাস স্কুল থেকে তাঁর স্কুল জীবনের পড়াশোনা সম্পন্ন করেছেন। তিনি মুক্ত বিশ্ববিদ্যালয় থেকে সমাজবিজ্ঞান বিভাগে স্নাতকোত্তর সম্পন্ন করেছেন। ২০২০ সালে, একজন ব্যবসায়ী এবং চেন্নিথালার বাসিন্দা অরুণ জগদীশের সাথে ভামা বিবাহ বন্ধনে আবদ্ধ হয়েছেন। ভামার স্বামীর পরিবার কেরলের কোচির স্থায়ী বাসিন্দা। এই দম্পতি ২০২০ সালের জানুয়ারি মাসে কোট্টায়মের উইন্ডসর ক্যাসেল হোটেলে আয়োজিত একটি অনুষ্ঠানে বিবাহ বন্ধনে আবদ্ধ হয়েছেন; যেখানে মম্মুট্টী, সুরেশ গোপী, মিয়া জর্জ, বিনু মোহন, আবু সেলিমের মতো মালয়ালম চলচ্চিত্রের বিশিষ্ট ব্যক্তিবর্গ উপস্থিত ছিলেন। চলচ্চিত্র জগতে প্রবেশের পূর্বে তিনি সূর্য টিভিতে থালি নামক একটি অনুষ্ঠানের উপস্থাপক ছিলেন। তিনি খ্রিস্টানদের ভক্তিমূলক অ্যালবামেও অভিনয় করেছেন। পরিচালক লোহিতদাস (যাঁকে তিনি তার মেন্টর / গুরু হিসাবে বিবেচনা করেন) তাঁকে তাঁর প্রথম চলচ্চিত্র নিবেদ্যমে অভিনয়ের সুযোগ দেন। তাঁর দ্বিতীয় চলচ্চিত্র হচ্ছে হারীন্দ্রন অরু নিশালঙ্কান পরিচালিত বিনয়ন; যেখানে তিনি মানিকত্তনের বিপরীতে অভিনয় করার সুযোগ পেয়েছিলেন। তিনি জনি অ্যান্টনি পরিচালিত সার্কেলে বিনীত শ্রীনিবাসনের সাথে জুটি বেঁধেছিলেন। ভামা বলেছিলেন যে, ২০১১ সাল পর্যন্ত তিনি মালয়ালম চলচ্চিত্রে একই ধরনের চরিত্রে অভিনয় করে আসছিলেন। যখন থেকে তিনি কন্নড় চলচ্চিত্রের প্রস্তাব গ্রহণ শুরু করেছিলেন তখন থেকে তিনি মালয়ালম চলচ্চিত্রে নতুন এবং আকর্ষণীয় চরিত্র পেতে শুরু করেছিলেন। তিনি সোহানলালের কাধাভীড়ু নামক চলচ্চিত্রে অভিনয় করেছিলেন, যেখানে তিনি এম টি বাসুদেবন নায়ারের নায়িকা চরিত্রে অভিনয় করেছিলেন। উক্ত চলচ্চিত্রে তাঁর চরিত্রটি ছিল একটি আধুনিক মেয়ের, যিনি একজন মিডিয়া ব্যক্তিত্ব এবং স্মার্ট। ২০১৪ সালে, তাঁর পাঁচটি মালয়ালম চলচ্চিত্র মুক্তি পেয়েছিল। তিনি রাকেশ গোপানের ১০০ ডিগ্রি সেলসিয়াসে নামক চলচ্চিত্র একজন খ্রিস্টান গৃহিণী চরিত্রে এবং বিনোদ মানকারের ওটামেন্দারামে ১৫ বছরের মায়ের চরিত্রে অভিনয় করেছেন। ২০১৪ সালে মুক্তিপ্রাপ্ত তাঁর একমাত্র অ-মালয়ালম চলচ্চিত্রে তিনি গণিতবিদ শ্রীনিবাস রামানুজনের স্ত্রী জানকিয়ামল চরিত্রে অভিনয় করেছিলেন; উক্ত চলচ্চিত্রটি গণিতবিদ শ্রীনিবাস রামানুজন অবলম্বনে নির্মিত তামিল-ইংরেজি চলচ্চিত্র। "Bhama"। সংগ্রহের তারিখ ২৫ মার্চ ২০২০।  "ml:മലയാളത്തിന്റെ ഭാമസൗന്ദര്യത്തിനും പ്രണയമുണ്ട്" (মালায়ালাম ভাষায়) (February 2013): 12, 13, 14।  "Nivedyam' actress Bhama ties the knot with Arun"। Times of India। ৩০ জানুয়ারি ২০২০।  "Finally, I'm getting my due in Malayalam: Bhamaa"। The Times of India।  "Finally, I'm getting my due in Malayalam: Bhamaa"। The Times of India।  Radhika C Pillai (18 May 2014) I am on the right track: Bhamaa. Times of India. Retrieved 18 May 2014. "Gemini's grandson to play lead in Ramanujan biopic"। The Hindu। Chennai, India। IANS। ২৯ এপ্রিল ২০১৩। সংগ্রহের তারিখ ২৯ এপ্রিল ২০১৩।  "Bhama discards village belle image"। New Indian Express। ১৪ জুলাই ২০১২। সংগ্রহের তারিখ ১০ জুলাই ২০১৬।  উইকিমিডিয়া কমন্সে ভামা সংক্রান্ত মিডিয়া রয়েছে। ইন্টারনেট মুভি ডেটাবেজে ভামা (ইংরেজি)